Асобным радком пра нарыс „Птушкі“. Называючы Брэстчыну „краем непалоханых арлоў“, аўтары звяртаюць свой погляд і на Лунінеччыну, адзначаючы той факт, што тут гняздуецца чырвонакніжнік змеяед. Ён — адзіная драпежная птушка Еўропы, якая харчуецца выключна паўзунамі. У кнізе прыведзены і такі дзівосны факт. „На Брэстчыне да нядаўняга часу быў вядомы ўнікальны народны сродак ад педыкулёзу. Менавіта адварам мяса змеяеда паспяхова ратаваўся ад нашэсця вошай І. Бушыла — самы знакаміты „рабінзон“ цывілізаванай часткі Еўропы ХХ стагоддзя”.